pythainlp/thai-wiki-dataset-v3 huggingface dataset:
พรรคแรงงาน (เนเธอร์แลนด์)

พรรคแรงงาน (Partij van de Arbeid หรือย่อเป็น PvdA) เป็นพรรคการเมืองในประเทศเนเธอร์แลนด์ฝ่ายประชาธิปไตยสังคมนิยม ก่อตั้งขึ้นเมื่อปี ค.ศ. 1946 จากการรวมตัวกันของพรรคกรรมกรประชาธิปไตยสังคมนิยม สันนิบาตประชาธิปไตยเพื่อเสรีภาพทางความคิด และสหภาพประชาธิปไตยคริสเตียน มีนายกรัฐมนตรีมาจากพรรคแรงงานมาแล้ว 3 คน ได้แก่ วิลเลิม ดรีส (ค.ศ. 1948-1958) โยป เดน เอาล์ (ค.ศ. 1973-1977) และวิม โกก (ค.ศ. 1994-2002)
ช่วงระหว่างปี ค.ศ. 2012 ถึง 2017 พรรคแรงงานเป็นพรรคที่ได้ที่นั่งในสภามากที่สุดเป็นอันดับที่สอง และได้จัดตั้งรัฐบาลร่วมกับพรรคประชาชนเพื่อเสรีภาพและประชาธิปไตย ทว่าในการเลือกตั้งปี ค.ศ. 2017 ได้มาเพียง 9 ที่นั่งและไม่ได้รับเชิญให้เข้าร่วมรัฐบาล
== อุดมการณ์ ==
พรรคแรงงานเป็นพรรคสังคมนิยมประชาธิปไตย มีส่วนสำคัญในการสร้างผลักดันระบบรัฐสวัสดิการขึ้นในเนเธอร์แลนด์  ได้ออกมาสนับสนุนสิทธิเสรีภาพของสตรี การอนุรักษ์สิ่งแวดล้อม และการพัฒนาโลกที่สามโดยในช่วงทศวรรษที่ 1970 ราวสองทศวรรษต่อมาได้มีการปรับโครงสร้างระบบโดยทำให้เศรษฐกิจและสังคมมีความเป็นกลางมากขึ้น มีการปรับระบรัฐสวัสดิการและส่งเสริมให้รัฐวิสาหกิจแปรรูปเป็นเอกชน ต่อมาในปี ค.ศ. 2005 พรรคได้ประกาศว่าจะใช้นโยบายกลางซ้าย โดยเน้นเรื่องการจ้างงาน ประกันสังคม สวัสดิการ และการลงทุนในการศึกษา ความปลอดภัย และสาธารณสุข
== อ้างอิง ==
พรรคการเมืองเนเธอร์แลนด์
พรรคประชาชนคาทอลิก

พรรคประชาชนคาทอลิก (Katholieke Volkspartij หรือย่อเป็น KVP) เป็นพรรคการเมืองในประเทศเนเธอร์แลนด์นิยมประชาธิปไตยฝ่ายประชาธิปไตยคริสเตียน ก่อตั้งขึ้นเมื่อปี ค.ศ. 1945 โดยต่อยอดมาจากอดีตพรรครัฐโรมันคาทอลิก มีบทบาททางการเมืองอย่างมากในช่วงหลังสงครามโลกครั้งที่สอง จนกระทั่งพรรคได้ถูกรวมกับพรรคต่อต้านการปฏิวัติ (ARP) และสหภาพประวัติศาสตร์คริสเตียน (CHU) จัดตั้งเป็นพรรคเรียกร้องประชาธิปไตยคริสเตียน (CDA) เมื่อปี ค.ศ. 1980
== อ้างอิง ==
พรรคการเมืองเนเธอร์แลนด์
พรรคต่อต้านการปฏิวัติ

พรรคต่อต้านการปฏิวัติ (Anti-Revolutionaire Partij หรือย่อเป็น ARP) เป็นพรรคการเมืองในประเทศเนเธอร์แลนด์ฝ่ายอนุรักษนิยมโปรเตสแตนต์ และประชาธิปไตยคริสเตียน ก่อตั้งขึ้นเมื่อปี ค.ศ. 1879 โดยอาบราฮัม เกาเปอร์ ศาสนาจารย์และนักเทววิทยานิกายคาลวินแบบใหม่ ต่อมาได้รวมกับพรรคประชาชนคาทอลิก (KVP) และสหภาพประวัติศาสตร์คริสเตียน (CHU) ก่อตั้งเป็นพรรคเรียกร้องประชาธิปไตยคริสเตียน (CDA) เมื่อปี ค.ศ. 1980
== อ้างอิง ==
พรรคการเมืองเนเธอร์แลนด์
สหภาพประวัติศาสตร์คริสเตียน

สหภาพประวัติศาสตร์คริสเตียน (Christelijk-Historische Unie หรือย่อเป็น CHU) เป็นพรรคการเมืองในประเทศเนเธอร์แลนด์ฝ่ายประชาธิปไตยคริสเตียนโปรเตสแตนต์ ก่อตั้งขึ้นเมื่อปี ค.ศ. 1908 ก่อนจะไปรวมกับพรรคประชาชนคาทอลิก (KVP) และพรรคต่อต้านการปฏิวัติ (ARP) ก่อตั้งเป็นพรรคเรียกร้องประชาธิปไตยคริสเตียน (CDA) เมื่อเดือนกันยายน ค.ศ. 1980
== อ้างอิง ==
พรรคการเมืองเนเธอร์แลนด์
อะนัส อิบน์ มาลิก

อะนัส อิบน์ มาลิก อิบน์ นัดร์ อัลค็อซเราะญี อัลอันศอรี (أنس بن مالك الخزرجي الأنصاري; ประมาณ ค.ศ.612-ประมาณ ค.ศ.712) เป็นหนึ่งใน เศาะฮาบะฮ์ ที่เป็นที่รู้จักของศาสดามุฮัมมัด
==ประวัติ==
อะนัส อิบน์ มาลิก เป็นสมาชิกของกลุ่มบนูนัจญารของเผ่าบนูคอสรอจญ์แห่งยัษริบ เขาเกิดก่อนการอพยพของศาสดามุฮัมมัดไป 10 ปี หลังจากมาลิก อิบน์ นัดร์ เสียชีวิตโดยไม่ได้เข้ารับอิสลาม ส่วนอุมมุซุลัยม์ แม่ของเขา ไปแต่งงานใหม่กับอบูฏ็อลฮะฮ์ อิบน์ ษะบีต ส่วนพี่น้องร่วมมารดาของอะนัสคืออับดุลลอฮ์ อิบน์ ฏ็อลฮะฮ์
เมื่อศาสดามุฮัมมัดมาที่มะดีนะฮ์ในปีค.ศ. 622 แม่ของอะนัสถวายเขาในฐานะคนรับใช้
หลังจากศาสดาเสียชีวิตในปีค.ศ. 632 อะนัสได้เข้าร่วมสงครามการพิชิต
=== เสียชีวิต ===
เขาเป็นเศาะฮาบะฮ์คนสุดท้ายที่เสียชีวิต โดยเสียชีวิตในฮ.ศ. 93 (ค.ศ. 712) ที่บัสรา ตอนอายุ 103 ปี (จันทรคติ)
===มุมมองของซุนนี===
เขาเป็นหนึ่งในผู้รายงานสำคัญของฮะดีษ และถือว่าเป็นคนที่น่าเชื่อถือ
==ดูเพิ่ม==
เศาะฮาบะฮ์ในมุมมองของซุนนี
อะนัส อิบน์ นะฏ็อร
==อ้างอิง==
เศาะฮาบะฮ์ชาย
เศาะฮาบะฮ์ที่รายงานในฮะดีษ
บุคคลที่เสียชีวิตในปีค.ศ. 709
บุคคลที่ไม่ทราบปีเกิด
บนูคอสรอจญ์
หลวงสวัสดิสรยุทธ (ดล บุนนาค)

พลเอก หลวงสวัสดิสรยุทธ (ดล บุนนาค) เป็นอดีตรัฐมนตรีช่วยว่าการกระทรวงวัฒนธรรม, อดีตสมาชิกสภาผู้แทนราษฎรจังหวัดพระนคร และอดีตแม่ทัพภาคที่ 3
== ประวัติ ==
หลวงสวัสดิ์สรยุทธ เป็นบุตรของหลวงสวัสดิโกษา (ชม) กับนางทรัพย์ (สกุลเดิม ศรีเพ็ญ) เกิดเมื่อวันที่ 10 พฤษภาคม พ.ศ. 2437 ที่ตำบลในเมือง อำเภอเมือง จังหวัดบุรีรัมย์ สำเร็จการศึกษาจากโรงเรียนนายร้อยทหารบก ต่อมาเข้ารับราชการเป็นนายทหารเหล่าทหารปืนใหญ่ และได้รับพระราชทานยศร้อยตรีเมื่อวันที่ 23 พฤษภาคม 2459 ต่อมาเป็นปลัดกองพันทหารปืนใหญ่ที่ 1 รักษาพระองค์ ผู้บังคับการจังหวัดทหารบกลพบุรี เจ้ากรมทหารปืนใหญ่ต่อสู้อากาศยาน ผู้บัญชาการกองพลที่ 3 แม่ทัพกองทัพที่ 2 ผู้บัญชาการมณฑลทหารบกที่ 4 ผู้บัญชาการภาคทหารบกที่ 2 แม่ทัพกองทัพภาคที่ 3 และผู้บัญชาการภาคทหารบก ที่ 3
หลวงสวัสดิ์สรยุทธ ได้รับพระราชทานสัญญาบัตรบรรดาศักดิ์เป็นหลวงสวัสดิ์สรยุทธ ถือศักดินา 800 เมื่อ พ.ศ. 2472 และได้รับพระราชทานยศพลเอก เมื่อ 2 พฤษภาคม พ.ศ. 2499
พลเอก หลวงสวัสดิ์สรยุทธ (ดล บุนนาค) ดำรงตำแหน่งและปฏิบัติราชการพิเศษ ดังนี้ เป็นราชองครักษ์เวร ราชองครักษ์พิเศษ นายทหารพิเศษประจำกรมปืนใหญ่ ที่ 1 รักษาพระองค์
พ.ศ. 2476 ได้รับแต่งตั้งเป็นสมาชิกสภาผู้แทนราษฎรประเภทที่สอง พ.ศ. 2494 ได้รับแต่งตั้งเป็นสมาชิกวุฒิสภา พ.ศ. 2480 เป็นสมาชิกสภาผู้แทนราษฎรประเภทที่สอง และรัฐมนตรีช่วยว่าการกระทรวงวัฒนธรรมครั้งแรก และใน พ.ศ. 2500 ได้รับเลือกตั้งเป็นสมาชิกสภาผู้แทนราษฎรจังหวัดพระนคร สังกัดพรรคเสรีมนังคศิลา และได้รับการแต่งตั้งเป็นรัฐมนตรีช่วยว่าการกระทรวงวัฒนธรรม ครั้งที่ 2
หลวงสวัสดิ์สรยุทธ ถึงแก่อนิจกรรมในวันที่ 17 มีนาคม พ.ศ. 2528 สิริรวมอายุ 90 ปี
== เครื่องราชอิสริยาภรณ์ ==
== อ้างอิง ==
สกุลบุนนาค
บุคคลจากอำเภอเมืองบุรีรัมย์
สวัสดิสรยุทธ
ทหารบกชาวไทย
แม่ทัพภาคที่ 3
นักการเมืองไทย
สมาชิกวุฒิสภาไทยแบบแต่งตั้ง
สมาชิกสภาผู้แทนราษฎรไทยแบบแต่งตั้ง
สมาชิกสภาผู้แทนราษฎรจังหวัดพระนคร
พรรคเสรีมนังคศิลา
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
กองทัพแองโกลา

กองทัพแองโกลา (Forças Armadas Angolanas, FAA) ประกอบไปด้วย กองทัพบก, กองทัพอากาศและป้องกันภัยทางอากาศ, กองทัพเรือ, และ ทหารอาสาสมัคร มีกำลังพลประจำการรวม 107,000 นาย.
== ประวัติ ==
== การจัดส่วนราชการ ==
== อ้างอิง ==
== หนังสืออ่านเพิ่มเติม ==
Human Rights Watch, Angola Unravels: The Rise and Fall of the Lusaka Peace Process, October 1999
Utz Ebertz and Marie Müller, Legacy of a resource-fueled war: The role of generals in Angola's mining sector, BICC Focus, June 2013
Area Handbook for Angola, August 1967, Angola, A Country Study (1979 and 1991)
Rocky Williams, "National defence reform and the African Union." SIPRI Yearbook 2004: 231–249.
Weigert, Stephen L. Angola: a modern military history, 1961–2002. Palgrave Macmillan, 2011.
Martin Rupiya et al., 'Angola', in Evolutions and Revolutions
The Twenty-Seventh of May: An Historical Note on the Abortive 1977 "coup" in Angola
David Birmingham, African Affairs, Vol. 77, No. 309 (Oct. 1978), pp.&nbsp;554–564
Published by: Oxford University Press on behalf of The Royal African Society
== แหล่งข้อมูลอื่น ==
Official site of the Angolan Ministry of National Defence 
World Navies
Brinkman, Inge "Language, Names, and War: The Case of Angola", African Studies Review
รัฐบาลแองโกลา
*
พรรครัฐโรมันคาทอลิก

พรรครัฐโรมันคาทอลิก (Roomsch-Katholieke Staatspartij หรือย่อเป็น RSKP) เป็นพรรคการเมืองฝ่ายประชาธิปไตยคริสเตียนคาทอลิกในประเทศเนเธอร์แลนด์ ก่อตั้งขึ้นเมื่อปี ค.ศ. 1926 มีบทบาทสำคัญในรัฐบาลเนเธอร์แลนด์ ก่อนจะยุบและตั้งพรรคใหม่เป็นพรรคประชาชนคาทอลิก (KVP) เมื่อหลังจบสบครามโลกครั้งที่สองเมื่อปี ค.ศ. 1945
== อ้างอิง ==
พรรคการเมืองเนเธอร์แลนด์
สหภาพเสรีนิยม

สหภาพเสรีนิยม (Liberale Unie) เป็นพรรคการเมืองฝ่ายเสรีอนุรักษนิยมในประเทศเนเธอร์แลนด์ ก่อตั้งขึ้นเมื่อวันที่ 4 มีนาคม ค.ศ. 1885 เป็นพรรคการเมืองใหญ่ก่อนที่จะเปลี่ยนชื่อพรรคในปี ค.ศ. 1921 เป็นพรรครัฐเสรีนิยม อันเป็นหนึ่งในพรรคร่วมก่อตั้งพรรคประชาชนเพื่อเสรีภาพและประชาธิปไตย
== อ้างอิง ==
พรรคการเมืองเนเธอร์แลนด์
องค์การว่าด้วยความมั่นคงและความร่วมมือในยุโรป

องค์การว่าด้วยความมั่นคงและความร่วมมือในยุโรป (Organization for Security and Co-operation in Europe (OSCE)) เป็นองค์การระหว่างรัฐบาลด้านความมั่นคงที่ใหญ่ที่สุดในโลก มีข้อบัญญัติทางด้านการควบคุมอาวุธ การประชาสัมพันธ์สิทธิมนุษยชน เสรีภาพสื่อ และการส่งเสริมการเลือกตั้ง มีลูกจ้างราว 3,460 คน โดยมากอยู่ฝ่ายดำเนินงาน แต่ยังมีกองเลขาธิการตั้งอยู่ที่กรุงเวียนนา ประเทศออสเตรีย องค์การถือกำเนิดเมื่อครั้งการประชุมด้านความมั่นคงและความร่วมมือในยุโรป ปี ค.ศ. 1975 จัดขึ้นที่เฮลซิงกิ ประเทศฟินแลนด์
==อ้างอิง==
ผู้สังเกตการณ์ในสมัชชาใหญ่แห่งสหประชาชาติ
องค์การที่ก่อตั้งในปี พ.ศ. 2516
อำเภอเซอตียู

อำเภอเซอตียู (Daerah Setiu) เป็นหนึ่งในอำเภอของรัฐตรังกานู ประเทศมาเลเซีย ซึ่งมีชายแดนทางตอนเหนือติดกับอำเภอเบอซุต ทางตะวันตกติดกับอำเภอฮูลูเตอเริงกานู และทางใต้ติดกับอำเภอกัวลาเนอรุซ โดยมีบันดาร์เปอร์ไมซูรีเป็นเมืองหลวง
==เขตการปกครอง==
อำเภอเซอตียูมีอยู่เป็น 7 มูกิม ได้แก่:
จาลุก
กุนตุง
ฮูลูเนอรุซ
ฮูลูเซอตียู
เมอรัง
ปันไต
ตาซิก
==ดูเพิ่ม==
อำเภอของประเทศมาเลเซีย
==แหล่งข้อมูลอื่น==
== อ้างอิง ==
เซอตียู
การแข่งขันระหว่างสโมสรฟุตบอลเชลซีกับสโมสรฟุตบอลทอตนัมฮอตสเปอร์

การแข่งขันระหว่างสโมสรฟุตบอลเชลซีกับสโมสรฟุตบอลทอตนัมฮอตสเปอร์ (Chelsea F.C.–Tottenham Hotspur F.C. rivalry) หรือเรียกว่า ดาร์บีลอนดอนตะวันตกเฉียงเหนือ (North West London derby) เป็นการแข่งขันฟุตบอลระหว่างเชลซีกับทอตนัมฮอตสเปอร์ โดยแข่งขันปีละ 2 ครั้งในพรีเมียร์ลีก
== ภูมิหลัง ==
== ประวัติ ==
== เกียรติประวัติ ==
== การแข่งขัน ==
==สถิติยอดผู้ชมสูงสุด==
100,000, ทอตนัม 2–1 เชลซี, 20 พฤษภาคม 1967, เอฟเอคัพ, เวมบลีย์
89,294, เชลซี 2–0 ทอตนัม, 1 มีนาคม 2015, ฟุตบอลลีกคัพ, เวมบลีย์
87,660, เชลซี 1–2 ทอตนัม, 24 กุมภาพันธ์ 2008, ฟุตบอลลีกคัพ, เวมบลีย์
86,355, เชลซี 4–2 ทอตนัม, 22 เมษายน 2017, เอฟเอคัพ, เวมบลีย์
85,731, ทอตนัม 1–5 เชลซี, 15 เมษายน 2012, เอฟเอคัพ, เวมบลีย์
76,000, เชลซี 0–4 ทอตนัม, 16 ตุลาคม 1920, เฟิสต์ดิวิชัน, สแตมฟอร์ดบริดจ์
73,587, ทอตนัม 1–2 เชลซี, 20 สิงหาคม 2017, พรีเมียร์ลีก, เวมบลีย์
70,123, เชลซี 2–0 ทอตนัม, 8 มกราคม 1964, เอฟเอคัพ, สแตมฟอร์ดบริดจ์
66,398, ทอตนัม 4–0 เชลซี, 26 มกราคม 1957, เอฟเอคัพ, ไวต์ฮาร์ตเลน
== ดูเพิ่ม ==
การแข่งขันระหว่างสโมสรฟุตบอลอาร์เซนอลกับสโมสรฟุตบอลเชลซี
== อ้างอิง ==
สโมสรฟุตบอลเชลซี
สโมสรฟุตบอลทอตนัมฮอตสเปอร์
ช
คู่แข่งฟุตบอล
เกาะเซาท์จอร์เจีย

เกาะเซาท์จอร์เจีย (South Georgia; Isla San Pedro) เป็นเกาะทางตอนใต้ของมหาสมุทรแอตแลนติก เป็นส่วนหนึ่งของดินแดนโพ้นทะเลของบริเตน เกาะเซาท์จอร์เจียและหมู่เกาะเซาท์แซนด์วิช ที่ตั้งถิ่นฐานสำคัญคือ กริตวีเคน เกาะเซาท์จอร์เจียมีความยาว 167.4 กิโลเมตร และกว้าง 1.4 ถึง 37 กิโลเมตร ตั้งอยู่ห่างจากเกาะคอโรเนชันทางทิศตะวันออกเฉียงเหนือราว 830 กิโลเมตร และตั้งอยู่ห่างจากเกาะซาโวดอฟสกีทางทิศตะวันตกเฉียงเหนือ ราว 550 กิโลเมตร เกาะที่ใกล้เกาะแซนด์วิชที่สุด
==อ้างอิง==
เกาะเซาท์จอร์เจียและหมู่เกาะเซาท์แซนด์วิช
หมู่เกาะเพิร์ล

หมู่เกาะเพิร์ล (Pearl Islands; Archipiélago de las Perlas หรือ Islas de las Perlas) มีเกาะมากกว่า 200 เกาะ เป็นเกาะเล็กเกาะน้อย ส่วนใหญ่เป็นเกาะเล็กและไม่มีคนอยู่อาศัย ตั้งอยู่ราว   นอกชายฝั่งมหาสมุทรแปซิฟิกของประเทศปานามา บริเวณอ่าวปานามา
เพิร์ล
ซอนโซนาเต

ซอนโซนาเต (Sonsonate) เป็นนครและเทศบาลของประเทศเอลซัลวาดอร์ เป็นเมืองหลวงของจังหวัดซอนโซนาเต ตั้งอยู่ริมฝั่งแม่น้ำเซนซูนาปัน มีถนนไฮเวย์จากซานซัลวาดอร์ไปยังเมืองท่าฝั่งมหาสมุทรแปซิฟิก อากาฆูตลา ความยาว  เมืองมีประชากร 71,541 คน (ค.ศ. 2007)
==อ้างอิง==
เมืองในประเทศเอลซัลวาดอร์
สันนิบาตประชาธิปไตยเพื่อเสรีภาพทางความคิด

สันนิบาตประชาธิปไตยเพื่อเสรีภาพทางความคิด (Vrijzinnig Democratische Bond หรือย่อเป็น VDB) เป็นพรรคการเมืองฝ่ายเสรีนิยมหัวก้าวหน้าในประเทศเนเธอร์แลนด์ ในอดีต มีบทบาทสำคัญในทางการเมืองของเนเธอร์แลนด์ โดยมีนายกรัฐมนตรีจากพรรคมาแล้วหนึ่งคนคือ วิลเลิม สแคร์เมอร์ฮอร์น
สันนิบาตประชาธิปไตยเพื่อเสรีภาพทางความคิด นับว่าเป็นบรรพบุรุษของพรรคการเมืองสำคัญในปัจจุบัน ได้แก่ พรรคแรงงาน (PvdA) และพรรคประชาชนเพื่อเสรีภาพและประชาธิปไตย (VVD) พรรคก่อตั้งขึ้นเมื่อปี ค.ศ. 1892 โดยอดีตสมาชิกพรรคสหภาพเสรีนิยม ก่อนจะยุบไปในช่วงสงครามโลกครั้งที่สอง
== อ้างอิง ==
พรรคการเมืองเนเธอร์แลนด์
เซาท์เวลส์ดาร์บี

เซาท์เวลส์ดาร์บี (South Wales derby) เป็นชื่อเรียกการแข่งขันฟุตบอลของสองสโมสรฟุตบอลที่มีชื่อเสียงของเวลส์ในลีกอังกฤษ คือ คาร์ดิฟฟ์ซิตีกับสวอนซีซิตี
== ประวัติ ==
== การแข่งขัน ==
== อ้างอิง ==
== แหล่งข้อมูลอื่น ==
Martin Johnes, A Supporters History of the South Wales Derby
สโมสรฟุตบอลคาร์ดิฟฟ์ซิตี
สโมสรฟุตบอลสวอนซีซิตี
คู่แข่งฟุตบอล
พรรคกรรมกรประชาธิปไตยสังคมนิยม

พรรคกรรมกรประชาธิปไตยสังคมนิยม (Sociaal-Democratische Arbeiderspartij หรือย่อเป็น SDAP) เป็นอดีตพรรคการเมืองฝ่ายสังคมนิยมลัทธิมากซ์ในประเทศเนเธอร์แลนด์
พรรคก่อตั้งขึ้นเมื่อปี ค.ศ. 1894 ก่อนที่จะยุบรวบกับพรรคสันนิบาตประชาธิปไตยเพื่อเสรีภาพทางความคิดและสหภาพประชาธิปไตยคริสเตียน ก่อตั้งเป็นพรรคแรงงาน
พรรคการเมืองเนเธอร์แลนด์
เหมืองถ่านหินอมบีลิน

เหมืองถ่านหินอมบีลิน (Ombilin Coal Mine) คือเหมืองใกล้เมืองซาวะฮ์ลุนโต (Sawahlunto) ในจังหวัดสุมาตราตะวันตก ประเทศอินโดนีเซีย สถานที่แห่งนี้ตั้งอยู่ในหุบเขาแคบๆ ของภูเขาบูกิต บาริซาน (Bukit Barisan) ใกล้กับเมืองปาดัง ทางตะวันออกเฉียงเหนือ 70 กิโลเมตร ถ่านหินถูกค้นพบในกลางศตวรรษที่ 19 โดยวิลเลม เฮนริก เดอ เกรฟ (Willem Hendrik de Greve) และการทำเหมืองได้รับการบุกเบิกในบริเวณนี้ใน ค.ศ. 1876 เหมืองเป็นที่รู้จักในฐานะที่ตั้งการทำเหมืองถ่านหินที่เก่าแก่ที่สุดในเอเชียตะวันออกเฉียงใต้
==ประวัติ==

ถ่านหินถูกค้นพบในบริเวณนี้ใน ค.ศ. 1868 โดยวิลเลม เฮนริก เดอ เกรฟ นักธรณีวิทยาชาวดัตช์ การทำเหมืองเปิดเริ่มใน ค.ศ. 1892 หลังจากการก่อสร้างทางรถไฟ ในช่วงก่อนประกาศอิสรภาพ การผลิตถ่านหินถึงจุดสูงสุดใน ค.ศ. 1930 ที่มากกว่า 620,000 ตันต่อปี นักโทษจากชวาและสุมาตราถูกส่งมาที่เหมืองด้วยขา มือ และคอที่ล่ามโซ่ไว้  พวกเขาหลายเป็นแรงงานหลักของเหมืองนี้ การผลิตถ่านหินของเหมืองนี้สามารถเติมเต็มความต้องการทางพลังงาน 90 เปอร์เซ็นต์ของหมู่เกาะอินเดียตะวันออกของเนเธอร์แลนด์ (Dutch East Indies)
ใน ค.ศ. 1942-1945 เหมืองถูกควบคุมโดยญี่ปุ่น และความรุ่งเรืองของเหมืองได้เสื่อมลง ใน ค.ศ. 1945-1958 เหมืองถูกบริหารโดยคณะกรรมการการทำเหมือง และใน ค.ศ. 1958-1968 สำนักงานกิจการการทำเหมืองของรัฐ ใน ค.ศ. 1968 เหมืองกลายเป็นกองการผลิตอมบีลิน ของกิจการการทำเหมืองของรัฐ การผลิตพุ่งสุ่จุดสูงสุดใน ค.ศ. 1976 ที่ 1,201,846 ตันต่อปี
จนกระทั่งใน ค.ศ. 2002 เหมืองถูกดำเนินการในฐานะเหมืองเปิด หลังจากนั้นเหมืองใต้ดินเท่านั้นที่ยังคงดำเนินการอยู่ ในเร็วๆนี้ บริษัท CNTIC ได้ลงทุน 100 ล้านดอลลาร์กับเหมืองนี้ เจ้าของเหมืองแห่งนี้คือ PT Tambang Batubara Bukit Asam (PTBA) และดำเนินการโดย China National Technology Import-Export Corporation (CNTIC) ของจีน ปัจจุบันเหมืองแห่งนี้ผลิตถ่านหินได้ประมาณ 5 แสนตันต่อปี
==มรดกโลก==
การประชุมคณะกรรมการมรดกโลกสมัยสามัญครั้งที่ 43 ค.ศ. 2019 มรดกการทำเหมืองถ่านหินอมบีลินแห่งซาวะฮ์ลุนโตได้รับการขึ้นทะเบียนเป็นมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
==อ้างอิง==
แหล่งมรดกโลกทางวัฒนธรรม
แหล่งมรดกโลกในประเทศอินโดนีเซีย
สิ่งก่อสร้างในจังหวัดสุมาตราตะวันตก
สหภาพประชาธิปไตยคริสเตียน

สหภาพประชาธิปไตยคริสเตียน (Christelijk-Democratische Unie หรือย่อเป็น CDU) เป็นอดีตพรรคการเมืองฝ่ายโปรเตสแตนต์หัวก้าวหน้าในประเทศเนเธอร์แลนด์ ในช่วงระหว่างสงครามโลก
ก่อตั้งขึ้นเมื่อปี ค.ศ. 1926 ก่อนที่จะยุบรวมกับพรรคแรงงาน ในปี ค.ศ. 1946
== อ้างอิง ==
พรรคการเมืองเนเธอร์แลนด์
ประชาธิปัตย์ 66

ประชาธิปัตย์ 66 (Democraten 66 หรือย่อเป็น D66) เป็นพรรคการเมืองฝ่ายสังคมนิยมเสรีในประเทศเนเธอร์แลนด์ ตัวเลข 66 มาจากปีที่ก่อตั้งคือ ค.ศ. 1966 โดยกลุ่มปัญญาชนรุ่นเยาว์ นำโดยฮันส์ ฟัน เมียร์โล นักข่าวรุ่นใหม่ มีจุดประสงค์หลักคือต้องการเปลี่ยนแปลงระบบการเมืองให้มีความเป็นประชาธิปไตยมากขึ้น
== อ้างอิง ==
พรรคการเมืองเนเธอร์แลนด์
ทางหลวงแผ่นดินหมายเลข 3184

ทางหลวงแผ่นดินหมายเลข 3184 (สายดงคอน - ปากน้ำ) เป็นทางหลวงแผ่นดินที่เชื่อมต่อระหว่าง จังหวัดชัยนาท และ จังหวัดสุพรรณบุรี มีระยะทางตลอดทั้งสาย 11.518 กิโลเมตร ถนนขนาด 2 ช่องจราจรสวนทางตลอดสาย โดยทางหลวงสายนี้เริ่มต้นที่สี่แยกดงคอน บน ทางหลวงแผ่นดินหมายเลข 3251 ใน ตำบลดงคอน อำเภอสรรคบุรี ไปทางทิศตะวันตกเฉียงใต้และเข้าสู่ จังหวัดสุพรรณบุรี ที่ ตำบลปากน้ำ สิ้นสุดที่สี่แยกปากน้ำ บน ทางหลวงแผ่นดินหมายเลข 340 และ ทางหลวงแผ่นดินหมายเลข 3039 ใน ตำบลปากน้ำ อำเภอเดิมบางนางบวช เป็นเส้นทางในความรับผิดชอบของแขวงทางหลวงชัยนาท
== รายชื่อทางแยก ==
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม
3184
4-3184
ถนนในจังหวัดชัยนาท
ถนนในจังหวัดสุพรรณบุรี
สหภาพคริสเตียน

สหภาพคริสเตียน (ChristenUnie หรือย่อเป็น CU) เป็นพรรคการเมืองฝ่ายประชาธิปไตยคริสเตียนในประเทศเนเธอร์แลนด์ มีแนวคิดทางสังคมค่อนมาทางอนุรักษนิยม โดยต่อต้านการสมรสเพศเดียวกัน การทำแท้ง และการุณยฆาต แต่มีแนวคิดทางเศรษฐศาสตร์ค่อนข้างก้าวหน้า โดยเฉพาะประเด็นทางเศรษฐกิจ ผู้อพยพ และสิ่งแวดล้อม
== อ้างอิง ==
พรรคการเมืองเนเธอร์แลนด์
กลุ่มปิม ฟอร์เตาน์

กลุ่มปิม ฟอร์เตาน์ (Lijst Pim Fortuyn หรือย่อเป็น LPF) เป็นพรรคการเมืองฝ่ายขวาในประเทศเนเธอร์แลนด์ ก่อตั้งขึ้นโดยปิม ฟอร์เตาน์ อดีตอาจารย์มหาวิทยาลัยและนักข่าวการเมือง โดยตั้งใจจะก่อตั้งพรรคในนามพรรคเนเธอร์แลนด์น่าอยู่ (Leefbaar Nederland) ลงสมัครรับเลือกตั้งในการเลือกตั้งทั่วไป ค.ศ. 2002 แต่ถูกตัดสิทธิ์หัวหน้าพรรคในเดือนกุมภาพันธ์เนื่องจากกรณีการสัมภาษณ์ในประเด็นผู้อพยพ จึงได้ก่อตั้งกลุ่มปิม ฟอร์เตาน์ขึ้นแทนในอีกไม่กี่วันต่อมา หลังจากนั้นได้รับความสนใจจากสาธารณชนพอสมควรก่อนที่ปิม ฟอร์เตาน์จะถูกลอบสังหารเมื่อวันที่ 6 พฤษภาคม ค.ศ. 2002 เพียงเก้าวันเท่านั้นก่อนการเลือกตั้งจะเกิดขึ้น แต่พรรคได้ยืนยันที่จะลงสมัครรับเลือกตั้งต่อไป จนกลายเป็นพรรคที่ได้รับคะแนนเสียงสูงสุดเป็นอันดับสองในการเลือกตั้ง
กลุ่มปิม ฟอร์เตาน์ ได้จัดตั้งรัฐบาลผสมกับพรรคเรียกร้องประชาธิปไตยคริสเตียนและพรรคประชาชนเพื่อเสรีภาพและประชาธิปไตย แต่ความขัดแย้งภายในพรรคทำให้รัฐบาลผสมต้องแตกหักและมีการเลือกตั้งครั้งใหม่ในอีกไม่กี่เดือนต่อมา หลังจากนั้น พรรคเสื่อมความนิยมลงเพราะขาดผู้นำที่ชัดเจน นำมาสู่การยุบพรรคใน ค.ศ. 2008
== อ้างอิง ==
พรรคการเมืองเนเธอร์แลนด์
กองทัพโมร็อกโก

กองทัพโมร็อกโก (Idwasen Urbiben Igeldanen n Murakuc; القوات المسلحة الملكية المغربية, Al-Quwwat al-Musallaha al-Malakiyah al-Maghribiyah) ก่อตั้งขึ้นเมื่อ ค.ศ. 1956 ประกอบไปด้วย กองทัพบก,  กองทัพเรือ, กองทัพอากาศ และ ทหารตำรวจแห่งชาติ
== อ้างอิง ==
== หนังสืออ่านเพิ่ม ==
== แหล่งข้อมูลอื่น ==
องค์การที่ก่อตั้งในปี พ.ศ. 2499
ประเทศโมร็อกโก
 
กองทัพแบ่งตามประเทศ
กองกำลังประชาคมฝรั่งเศส
กองทัพในทวีปแอฟริกา
สถานีรถไฟวังโพ

สถานีรถไฟวังโพ (Wang Pho Railway Station) เป็นสถานีรถไฟประจำตำอำเภอไทรโยค อยู่ในเส้นทางรถไฟสายใต้ (ช่วงสถานีรถไฟชุมทางหนองปลาดุก - สถานีรถไฟน้ำตก) หรือทางรถไฟสายตะวันตก เป็น 1 ใน 6 สถานีรถไฟของเส้นทางนี้ที่เป็นระดับสถานีชั้น 2 (ชั้น1สถานีรถไฟกาญจนบุรี และสถานีรถไฟที่เหลือเป็นที่หยุดรถไฟและป้ายหยุดรถไฟ) มีจำนวนย่านทางรถไฟ 3 ทาง เป็นทางหลัก 1 ทาง ทางหลีก 2 ทาง ทางตัน 1 ทาง
== ประวัติ ==
สถานีรถไฟวังโพ สร้างในช่วงหลังสงครามโลกครั้งที่2 เปิดใช้งานเดินรถครั้งแรกวันที่ 1 เมษายน พุทธศักราช 2495 หรือคริสต์ศักราช 1952 ในช่วงที่ 2 ของการฟื้นฟูเส้นทางรถไฟสายน้ำตก(หนองปลาดุก-น้ำตก) ระหว่าง สถานีรถไฟกาญจนบุรี - สถานีรถไฟวังโพ ระยะทาง 61 กิโลเมตร โดยในช่วงนี้มีสะพานเหล็กข้ามแม่น้ำแควใหญ่ สะพานเลียบแม่น้ำแควน้อย และภูเขาถ้ำกระแซ ที่เป็นอุปสรรคสำคัญในการฟื้นฟูในช่วงเส้นทางนี้ เป็นสถานีประจำอำเภอไทรโยค
เดิมเคยมีทางสามเหลี่ยมกลับรถจักร (สร้างหลังปี 2496) มีงวงเติมน้ำ สำหรับเติมน้ำรถจักร c56 มีถังน้ำเก่า เคยมีทางแยกไปริมแม่น้ำแควน้อย
== ตารางเวลาเดินรถ ==
=== เที่ยวไป ===
มีจำนวน 5 ขบวน หยุดสถานี 4 ขบวน
=== เที่ยวกลับ ===
มีจำนวน 4 ขบวน หยุดสถานี 3 ขบวน
== อ้างอิง ==
วังโพ
หลอดเลือดแดงหัวใจซ้าย

หลอดเลือดแดงหัวใจซ้าย หรือ หลอดเลือดแดงเลฟต์โคโรนารี (left coronary artery ย่อว่า LCA) เป็นหลอดเลือดแดงที่แยกออกมาจากเอออร์ตาเหนือลิ้นเอออร์ตา และส่งเลือดไปเลี้ยงยังด้านซ้ายของหัวใจ นอกจากนี้ยังถูกเรียกว่า หลอดเลือดแดงหัวใจหลักซ้าย (left main coronary artery ย่อว่า LMCA) และก้านหลักซ้าย (left main stem ย่อว่า LMS) โดยหลอดเลือดนี้เป็นหนึ่งในบรรดาหลอดเลือดแดงหัวใจ
==แขนง==
โดยทั่วไปแล้วหลอดเลือดแดงนี้จะทอดตัวยาว 10 ถึง 25 มิลลิเมตรจากนั้นจึงแยกออกเป็นสองง่าม เป็นหลอดเลือดแดงส่วนลงด้านหน้าซ้าย (นอกจากนี้ยังอาจเรียกว่าหลอดเลือดแดงส่วนลงด้านหน้าซ้าย (LAD) และวิโดว์ เมเกอร์) และแขนงเซอร์คัมเฟล็กซ์ของหลอดเลือดแดงหัวใจซ้าย (LCx) นอกจากนี้บางครั้งยังอาจมีหลอดเลือดแดงออกมาเพิ่มเติมอีกที่บริเวณสองง่าม กลายเป็นสามง่าม โดยหลอดเลือดที่แยกเพิ่มออกมานี้เรียกว่า ramus หรือ หลอดเลือดแดงอินเทอร์มิเดียท
ส่วนที่อยู่ระหว่างเอออร์ตาและสองง่าม เรียกว่า หลอดเลือดแดงหลักซ้าย (LM) ขณะที่คำว่า "LCA" อาจหมายถึงเพียงหลอดเลือดแดงหลักซ้าย หรือหลอดเลือดแดงหลักซ้ายและแขนงทั้งหมด
บางครั้งอาจถูกเรียกว่า "แขนงผนั้งกั้นแรก" (first septal branch) ด้วย
==ภาพเพิ่มเติม==
ไฟล์:Coronary arteries 1.jpg|หลอดเลือดแดงหัวใจซ้าย
ไฟล์:Cardiac vessels.png|หลอดเลือดของหัวใจ
ไฟล์:Gray505.png|โค้งเอออร์ตาและแขนง
ไฟล์:Gray506.svg|แผนภาพของส่วนโค้ง
ไฟล์:Human heart with coronary arteries new.png|หัวในมนุษย์และหลอดเลือดแดงหัวใจ
ไฟล์:Heart left lateral coronaries diagram.svg|แผนภาพหลอดเลือดหัวใจทางด้านข้างซ้าย
ไฟล์:AMI scheme.png|แผนภาพของเนื้อตายเหตุขาดเลือดของกล้ามเนื้อหัวใจ
ไฟล์:Ha1.jpg|การใส่สายสวนหลอดเลือดหัวใจแสดง LMCA, LAD, และ LCX
ไฟล์:Aortic stenosis rotated.jpg|การชันสูตรพลิกศพแสดงตัวอย่างหลอดเลือดแสดง ostium primumของหัวใจและส่วนต้นของหลอดเลือดแดงหัวใจ เทียบกับภาพร่างด้านบน
ไฟล์:Slide2vvvv.JPG|หลอดเลือดแดงหัวใจซ้าย
ไฟล์:Slide18bek.JPG|หลอดเลือดแดงหัวใจซ้าย ผ่านการกำซาบเนื้อเยื่อด้วยพลาสติก
ไฟล์:Slide19gen.JPG|หลอดเลือดแดงหัวใจซ้าย ผ่านการกำซาบเนื้อเยื่อด้วยพลาสติก
==ดูเพิ่ม==
การไหลเวียนของหัวใจ
พีท แมราวิช นักบาสเกตบอลชาวอเมริกัน ผู้ซึ่งขาดหลอดเลือดแดงหัวใจซ้ายแต่กำเนิด เป็นผลให้เขาเสียชีวิตอย่างกระทันหันด้วยหัวใจวายเมื่ออายุ 40 ปี
==อ้างอิง==
== แหล่งข้อมูลอื่น ==
- "Anterior view of the heart."
หลอดเลือดแดง
เดร์บิบาเลนเซียโน

เดร์บิบาเลนเซียโน (Derbi valenciano) เป็นชื่อเรียกการแข่งขันฟุตบอลระหว่างสโมสรฟุตบอลบาเลนเซียกับเลบันเต อูเด ทั้งสองสโมสรตั้งอยู่ในเมืองบาเลนเซีย ประเทศสเปน
== ประวัติ ==
== การแข่งขัน ==
== อ้างอิง ==
== แหล่งข้อมูลอื่น ==
สโมสรฟุตบอลบาเลนเซีย
เลบันเต อูเด
คู่แข่งฟุตบอล
คอลเลจฮิวเมอร์

คอลเลจฮิวเมอร์ (CollegeHumor) เป็นบริษัทสร้างสรรค์สื่อตลกบนอินเทอร์เน็ต ตั้งอยู่ที่ลอสแอนเจลิส นอกจากการผลิตสื่ออกฉายทางยูทิวบ์แล้ว คอลเลจฮิวเมอร์เคยเปิดให้บริการเว็บไซต์ซึ่งมีบริษัทอินเตอร์แอคทีฟคอร์ป (InterActiveCorp; IAC) เป็นเจ้าของก่อนที่จะถอนทุนไปในเดือนมกราคม ปี 2020 ส่งผลให้ต้องปิดตัวเว็บไซต์ลง นับแต่นั้นมาคอลเลจฮิวเมอร์ยังคงเดินหน้าเผยแพร่สื่อต่าง ๆ บนยูทิวบ์ และบนบริการสตรีมมิงแบบสมัครสมาชิกของคอลเลจฮิวเมอร์ที่เปิดตัวในชื่อ ดร็อปเอาท์ (Dropout) บนไซต์ประกอบด้วยวิดีโอตลกรายวัน และบทความที่สร่างสรรค์โดยทีมตลกและนักเขียนของคอลเลจฮิวเมอร์ นอกจากนี้ยังมีวิดีโอ รูปภาพ บทความ และลิงก์ที่ส่งเข้าร่วมโดยผู้ใช้ คอลเลจฮิวเมอร์ก่อตั้งโดย Josh Abramson และ Ricky Van Veen ในปี 1999
คอลเลจฮิวเมอร์ยังเป็นพาร์ทเนอร์กับเว็บไซต์เสื้อผ้าออนไลน์ บัสเต็ดทีส์ (BustedTees) ภายใต้ชื่อ ซีเอชมีเดีย (CHMedia)
เมื่อวันที่ 8 มกราคม 2020 ไอเอซีได้ประกาศขายบริษัทคอลเลจฮิวเมอร์ให้กับหัวหน้าฝ่ายครีเอทีฟ แซม ไรช์ (Sam Reich) ส่งผลให้พนักงานเกือบทั้งหมดรวมถึงนักแสดงหลักที่เป็นที่คุ้นหน้าคุ้นตาบนยูทิวบ์ของคอลเลจฮิวเมอร์ต้องถูกบังคับลาออก อย่างไรก็ตามแซม ไรช์ ได้ออกมาอธิบายว่าคอลเลจฮิวเมอร์จะยังคงมีพนักงานที่ทำหน้าที่ในระดับโครงสร้าง ซึ่งส่วนใหญ่คือเจ้าหน้าที่ทางเทคนิคเพื่อที่จะปล่อยสื่อต่าง ๆ ที่ได้ถ่ายทำไว้ก่อนหน้าของคอลเลจฮิวเมอร์ออกฉายบนแพลทฟอร์ม ดร็อปเอาท์ เป็นเวลาต่อไปอย่างน้อย 6 เดือน พนักงานครีเอทีฟและนักแสดงหลักคนเดียวที่ยังคงจ้างงานอยู่คือเบรนแนน ลี มูลลิแกน (Brennan Lee Mulligan) จากรายการไดเมนชันทเวนตี้ (Dimension 20)
== อ้างอิง ==
เว็บไซต์สัญชาติอเมริกัน
บริษัทด้านสื่อของสหรัฐ
ช่องยูทูบ
ผลิตภัณฑ์ที่ออกในปี พ.ศ. 2542
แอแดร์ (นักฟุตบอลชาวโปรตุเกส)

แอแดร์ซีตู อังตอนียู มาเซดู ลอปึช (Éderzito António Macedo Lopes ; เกิดวันที่ 22 ธันวาคม ค.ศ. 1987) หรือ แอแดร์ (Eder) เป็นนักฟุตบอลชาวโปรตุเกส ผู้เล่นในตำแหน่งกองหน้าให้กับโลโคโมติฟมอสโกในรัสเซีย และทีมชาติโปรตุเกส
แอแดร์เริ่มอาชีพฟุตบอลใน ค.ศ. 2008 กับสโมสรอากาแดมีกา และได้เซ็นสัญญากับบรากาในอีกสี่ปีถัดมา ในช่วงที่อยู่กับบรากา เขาได้ลงเล่นในปรีไมราลีกาทั้งหมด 143 นัด ยิงได้ 38 ประตู หลังจากนั้น เขาก็ได้ไปเล่นฟุตบอลกับหลายสโมสรในเวลส์ ฝรั่งเศส และรัสเซีย
แอแดร์ได้เล่นให้กับทีมชาติโปรตุเกสมาตั้งแต่ ค.ศ. 2012 เขาเป็นตัวแทนของประเทศในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016 โดยในรายการหลังนี้เอง เขาทำประตูชัยในนัดชิงชนะเลิศเหนือฝรั่งเศส นับเป็นประตูเดียวของเขาในรายการนี้ ช่วยให้โปรตุเกสคว้ารางวัลชนะเลิศได้สำเร็จ
== สถิติอาชีพ ==
=== ทีมชาติ ===
=== ประตูในนามทีมชาติ ===
== เกียรติประวัติ ==
=== สโมสร ===
อากาแดมีกา
ตาซาดึปูร์ตูกัล: 2011–12
บรากา
ตาซาดาลึกา: 2012–13
โลโคโมติฟมอสโก
รัสเซียนพรีเมียร์ลีก: 2017–18
รัสเซียนคัพ: 2018–19
รัสเซียนซูเปอร์คัพ: 2019
=== ทีมชาติ ===
โปรตุเกส
ฟุตบอลชิงแชมป์แห่งชาติยุโรป: 2016
=== เครื่องอิสริยาภรณ์ ===
60px Commander of the Order of Merit
== อ้างอิง ==
== แหล่งข้อมูลอื่น==
บุคคลจากบิสเซา
นักฟุตบอลชาวโปรตุเกส
กองหน้าฟุตบอล
ผู้เล่นในปรีไมราลีกา
ผู้เล่นสโมสรกีฬาบรากา
ผู้เล่นในพรีเมียร์ลีก
ผู้เล่นสโมสรฟุตบอลสวอนซีซิตี
ผู้เล่นในลีกเอิง
ผู้เล่นล็อสก์ลีล
ผู้เล่นในรัสเซียนพรีเมียร์ลีก
ผู้เล่นสโมสรฟุตบอลโลโคโมติฟมอสโก
นักฟุตบอลทีมชาติโปรตุเกส
ผู้เล่นในฟุตบอลโลก 2014
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในชุดชนะเลิศฟุตบอลชิงแชมป์แห่งชาติยุโรป
ชาวโปรตุเกสเชื้อสายกินี-บิสเซา